JohanHeinsen/ENO huggingface dataset:
Viborger Samler, 1849-07-05
Døde. Kjøbenhavn: Etatsraad Terkild Olsen, R. af D.; Frue Johanne Wilhelmine Solling, f. Starinsky, 78 Aar; Christen Petersen Mou, 63 Aar; Leiebrygger Ørsøes Enke, Karen Christensen, 71 Aar; Stud, med. & chir. Alfred Silfverberg, 22 Aar (i Slaget ved Gudsø, den 7de Mai, hvori han deeltog som Underlæge, blev han truffet af en Kanonkugle i det høire Knæ, og døde efter 9 Ugers Sygeleie); Dorthea Wilhelmine Gjødesen, f. Arntsen, 19 Aar; Elisabeth, Marie Larsen, f. Madsen, 67 Aar; Snedkermester Georg Didrik Otto, 65 Aar, kgl. Sveitser Niels Larsen, 65 Aar; Maren Christiane Jensen, 24 Aar. - Helsingør. Christian Svendsen, 22 Aar. - Rongsted Kro. Mariane Catharine Møller, f. Schaltz, 41 Aar. - Gudums Mølle pr. Slagelse: Møller Anders Andersen, 63 Aar. - Æro: Eierinde af Søbygaard, A. C. Fabricius, 68 Aar. - Odense, Frederikke Bang, f. Smiths. - Augustenborg Lazareth: Victor Fischer, 22 Aar. - Travemunde; Peter Martinus Knudsen, 16 Aar. (Han blev den 24de April commanderet tilveirs i den kgl. Orlogskutter Neptund, men faldt ned paa Dækket og fik derved saadan Lemlæstelse, at han den følgende Nat, efterat være med Parlamentair ilandbragt ved Travemunde, hvor Fæstningscommandanten sørgede for hans bedst mulige lægelige Behandling, ved Døden afgik). - Randers, Skomagermester Jens Hansen Buch, 61 Aar; Christine Sophie Frederikke Bauer, 16 Aar.
Viborger Samler, 1849-07-05
AVERTISSEMENTS. Fredagen den 29de Juni bortkaldte den Almægtige fra mig og 3 smaae Børn min elskede Hustrue, Georgine fod Fielstrup, i hendes 37te Aar. 1 11 Aar deelte hun Alt med mig, men for 6 Uger siden maatte hun forlade det Hjem, hvor hun saa gjerne var, for ikke at see det mere. Gud, som gur og tog, give mig Ydmyghed til at boe mig under Hans Villie, Eskjer Mølle, den 1de Juli 1819. A. P. Kruuse. Sørgeligst bekjendtgjøres herved for fraværende Slægt og Venner, at det behagede det glvise Forsyn den 1ste Dennes, om Morgenen Kl. 7 1/2, efter 8te Maaneders haarde Lidelser, ved en blid og rolig Dod at bortkalde fra mig og 4 smaae Børn, af hvilke det yngste ikkuns er 1 1/2 Aar gammel, efter 94 Aars lykkelige Ægteskab, min uforglemmelige trofaste Ægte fælle og mine Børns kjærlige Moder, Hede rig Sadolin, i hendes Alder 31 3/4 Aar. Klode Mølle, den 2den Juli 1819. Torsles.
Viborger Samler, 1849-07-05
Flyveposten udkommer dagligen som et Heelark, med ledende Artikler, inden- og udenlandsk Politik, Nyheder,
Viborger Samler, 1849-07-05
Theaterplacat, samt alle til et Dagblad hørende Lister og Meddelelser. Abonnenterne have fri Avertissementsret. J Bladet findes en Fouilleton, som fortiden indeholder de interessante Romaner: "En Læges Memoirer og Eugene Sues Roman: "De syv Dødssynder", samt den nye Roman: Jeanne Tuyon
Viborger Samler, 1849-07-05
Kjøbenhavns Folkeliv, i 4 Dele, af Carit Etlar. Betalingen for Bladet er 7 Mk. 8 s. Qvartalet eller 10 s. ugentligen i Kjøbenhavn; i Provindserne, alle Omkostninger iberegnede, 9 Mk. pr. Qvartal. Abonnement modtages paa Bladets Contoir, Gammelstrand Nr. 10, samt paa de respective Postcomptoirer i Provindserne. Tiltrædende Abonnenter erholde uden Vederlag særskilt Aftryk af "Danmarks Riges Grundlov og af 1ste Deel af "Jeanne Tuion?" Paa Grund af den trufne billige Accordt med de indforskrevne tydske Arbeidere, seer jeg mig i Stand til i Aar at levere heelbrændte Muursteen for 7 Rbd. 3 Mk. mellembrændte. halvbrændte. Alt pr. 1000de, imod contant Betaling, at modtage ved Teglbrænderiet. H. Boye.
Viborger Samler, 1849-07-05
Lakerede Skind, bedste Qvalitet, faaes atter hos P. C. Kabell.
Viborger Samler, 1849-07-05
Røde, gule og grønne Saffiansskind, faaes hos P. C. Kabell.
Viborger Samler, 1849-07-05
Fra Pressen er udkommet: Practisk Haandbog for værende og vordende Huusmødre i Byen og paa Landet. Samlet og udgivet af Sabine Angell. 1ste Deel. 1 Rbd. 32 s. Fannys mærkværdige Drømmesyn der tyder Held for Danmark, tilligemed 3 nye Viser, 4 s. og faaes hos P. C. Kabell.
Viborger Samler, 1849-07-05
Undertegnede har nu forfærdiget Mesterstykke, som af Sadelmagerlaugene baade i Aalborg og Kjøbenhavn er antaget for gyldig Mesterstykke, endskjøndt at samme her blev mig kasseret af Dhrr. Sadelmagermestere Kieldsen og Thomesen. Kan det være rigtigt at tage saadanne Mestere til at bedømme Mesterstykke, som man maae antage, selv ikke er rette Kiendere deraf, med mindre det skulde være Chicane, da kunde slige Chicaner let have de skadeligste Følger for en Svend, at han ikke kan blive det, som han har det rette Krav paa, nemlig at blive Mester. Da jeg nu har overvundet alle disse Vanskeligheder, anbefaler jeg mig til Enhver, som vil forunde mig deres Arbeide, med Alt som henhører til Sadelmager-Professionen. Smukt og solid Arbeide samt de billigste Priser muligt, skal stedse være Formaalet for mine Bestræbelser. Min Bopæl er hos Reebslager Nørager paa Nørregade i Skive. Ærbødigst Skive, den 27de Juni 1849. L. P. Sørensen, Sadelmagermester.
Viborger Samler, 1849-07-05
En bruunspættet Han=Hønsehund, lydende Navnet "Figran",er bortløben fra sin Eier; den er kjendelig paa at den er blind paa det høire Øie. For dens Tilveiebringelse loves en Douceur af Chr. M. Andersen, Viborg, den 26de Juni 1849. Kiøbmand.
Viborger Samler, 1849-07-05
Jfølge Stiftamtets Ordre bliver i Hvalpsund Færgegaard Fredagen den 13de Juli førstkommende, Eftermiddag Kl. 4, afholdt offentlig Licitation over Jstandsættelsen af Færgebroen, sammesteds. Conditionerne og Overslag ligge til Eftersyn her paa Contoiret og blive desuden bekjendtgjorte paa Licitationsstedet, hvorhos bemærkes, at Overslagssummen andrager 831 Rbd. Rinds-Gislum Herreders Contoir i Hobro, den 30te Juni Høyer.
Viborger Samler, 1849-07-05
Efter Begjæring af forhenværende Fuldmægtig Carstensen, bliver den ham tilhørende Gaard, Thorupgaard, i DurupSogn, Gislum Herred, Aalborg Amt med dens underliggende Hartkorn fri Hovedgaardstaxt 2 Tdr. 3 Skpr. 3 Fdkr. og ufrittHartkorn 6 Skpr. 1 7/5 Alb. stillet til Bortsalg ved en eneste offentlig Auction, som afholdes paa Gaarden selv Løverdagen den 4de August førstkommende, Formiddag Kl. 10. Med Gaarden, som er i god Drift, følger dens fulde Afgrøde af Høe og Korn samt al anden Udsæd. Conditionerne ligge til Eftersyn her paa Contoiret samt hos Sælgeren, der foreviser Eiendommen. Lysthavende indbydes. Rinds-Gislum Herreders Contoir i Hobro, den 22de Juni Høyer.
Viborger Samler, 1849-07-05
Ved Proclama af Dags Dato, som snarest muligt vil blive læst inden vedkommende Retter, ere Alle og Enhver, som maatte have noget at fordre i Dødsboet efter afgangne forhenværende Kjøbmand Christian Styhr af Viborg, der i sine sidste Leveaar har opholdt sig i Daareanstalten i Randers, indkaldte med 12 Ugers Varsel til, for undertegnede Skifteforvalter, at anmelde og beviisliggjøre deres havende Krav. Den Afdødes Arvinger ere, i Henhold til Pl. af 5te Juli 1822, ved samme Proclama, indkaldte til at anmelde og legitimere deres Arveret. Hvilket herved endvidere bekjendtgjøres. Viborg Byfogedcontoir, den 29de Juni 1849. Chr. Koefoed.
Viborger Samler, 1849-07-05
Ved Proclama, af Dags Dato, som læses ved Herredstinget og Viborg Landsoverret, ere Credi- og Debitorerne i Dødsboerne efter 1) Aftægtsmand Peder Pedersen Møller af Faarup, Vindum Sogn, Middelsom Herred, og 2) Steenhugger Jens Jensen Krogh af Overlund, Asmild Sogn, Sønderlyng Herred, Viborg Amt, indkaldte med 12 Ugers Varsel til, for undertegnede Skifteforvalter i disse Boer, at anmelde og beviisliggjøre deres Fordringer og betale deres Skyld; hvilket herved endvidere bekjendtgjøres. Middelsom Sønderlyng Herreders Skifteret. Viborg, den F. Eberlin. 21de Juni 1849.
Viborger Samler, 1849-07-05
Ved Proclama, der læses inden vedkommende Over- og Underret, ere Alle og Enhver, som maatte have Noget at fordre i Stervboet efter den umyndiggjorte og nu afgangne Gaardmand Niels Nielsen Porsborg og ligeledes afdøde Hustru Woldborg Sørensdatter af Storebinderup By og Sogn, Gislum Herred, Aalborg Amt, indkaldte med 12 Ugers Varsel til at anmelde og beviisliggjøre deres havende Krav for undertegnede Skifteforvalter; hvilket herved endvidere bekjendtgjøres. Gislum Herreds Skifteret i Hobro, den 23de Juni 1849. Høyer. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-07-07
ra Stift, Vide. Tidende. Forsendes med Brevposten i Danmark og Hertugdømmerne. Løverdagen den 7de Juli 1849. Nr. 112. 77 Aarg.
Viborger Samler, 1849-07-07
Udenlandske Efterretninger. Frankerig. Vi indskrænke os for idag til de nyeste Efterretninger fra Paris af 1ste Juli. Depescher fra Gen. Ondinot meddele Details om Beleiringsarbeiderne fra den 21de indtil den 23de Junii. Antallet af de Døde i Stormen anslaaes til 20 Døde og 60 Saarede. Fra Høiden af Breschen kan man oversee hele Rom. Saa meget fremgaaer af disse Efterretninger, at Capitulationen tør endnu lade vente rum Tid paa sig.
Viborger Samler, 1849-07-07
Efter Moniteur de Parmee skal en Division af Alpehæren afgaae til Elsas. - Renten fast.
Viborger Samler, 1849-07-07
Keiserdømmet Østerrig. Efter Efterretninger fra Eperies i Ungarn tage Militairoperationerne her en rask Gang. Paskewitschs Hovedqvarteer er i Kaschau. Rebellerne ere kastede tilbage i Træfningen ved Lovalva og Sieben Linden, og en panisk Skræk har bemægtiget sig dem. Man tør med Tillid imødesee en hurtig Løsning af det ungarske Anliggende.
Viborger Samler, 1849-07-07
Wiener Zeit. meddeler Felttøimester Baron Haynaus, nyeste Krigsberetning, dat. Raab den 29de Junii. Ved flere Corpsers forenede Operationer var det lykkedes de forenede russiske og østerrigske Stridskræfter at trænge Jnsurgenterne tilbage imod Raab, true disse i Ryggen og storme deres Forskandsninger ved Raab. Her gjorde Fjenden en haardnakket Modstand, Østerrigernes og Russernes Angreb fandt Sted med den største Bravour i den østerrigske Keisers Nærværelse, navnligen udmærkede Artilleriet sig. Resultatet af Angrebet var, at Fjenden maatte rømme Raab og tage Flugten. Jmidlertid havde det tredie keiserlige Armeecorps i Forening med to tilkaldte Brigader bevirket Overgangen ved Bodonhely, indtaget Esa nak med Storm og kastet det fjendtlige Cavalleri og Artilleri paa vild Flugt. Feltmarsch. Lieut. Baron Moltke kastede efter 4 Timers haard Kamp Rebellerne paa Flugt, ved Stemmere.
Viborger Samler, 1849-07-07
Fra Wien meldes under 30te Juni, at Jndtagelsen af Raab maa udøve en stor Jndflydelse paa Krigens yderligere Chancer. J Pesth længes man endog efter Paskewitschs Ankomst. J Slaget ved Raab commanderede Gørgey Jnsurgenterne, hvis Forskandsninger forsvaredes af et stærkt Artilleri af 80 Kanoner. De stærke Forskandsninger indtoges af Østerrigerne, der opmuntredes ved Keiserens Nærværelse. Divisionen Schlick forfølger Fjenden. Keiseren commanderede i Spidsen for det første Corps og deeltog i den stærkeste Kamp. Nu marschere de keiserlige Tropper imod Ofen og Stuhlweissenburg. Til Wien ere ankomne 900 fangne Magvarer.
Viborger Samler, 1849-07-07
De nyeste Efterretninger fra Wien af 1ste Juli findes i den 40de Armeebulletin. Da de keiserl. Tropper holdt deres Jndtog i Raab, blev der skudt paa Feltmarschal=Lieut. Wohlgemuth, men Gierningsmanden blev gre den og strax skudt.
Viborger Samler, 1849-07-07
Fra Galicien meldes, at der bag Eperies er den 22de og 23de Juni leveret et blodigt Slag imellem Russerne under Driedojef og Magvarerne under Dembinfly, i hvilket Slag der er kæmpet med saa stor Forbittrelse paa begge Sider, at efter de til Warschau og Lemberg afsendte Courerers Udsagn Russerne skulle have mistet 3000 Md. Russerne ere imidlertid trængte videre frem, da de russiske Kosakker sværme indtil Hatvan. Det russiske Hovedcorps skal kun staae 3 Mile fra Pesth.
Viborger Samler, 1849-07-07
Opstanden i det sydvestlige Tydskland.
Viborger Samler, 1849-07-07
Deutsche Reform meddeler fra Hovedqvarteret Kuppenheim (d. 30te Juni) følgende Telegraphepesche. "Det første og andet Corps rykkede den 29de imod Murgfloden og rensede sammes høire Bred for Jnsurgenterne. Flere mindre Fegtninger, der alle vare gunstige for Preusserne, fandt Sted. Den 31te ere efter en temmelig vedholdendende Artilleriild 5 Divisioner rykkede ved Kuppenheimover Murgfloden. Rastatt er tæt cerneret. Ved denne Stad var Kampen heftig, Mange ere faldne paa begge Sider, Jnsurgenterne, der kæmpede med stor Forbittrelse, maatte omsider tage Flugten." Det er Gen. Penkers Corps, der fegtede ved Kuppenheim og Oos. Senere har han forenet sig med Gen. Hirschfelds Corps. Nu have Jnsurgenterne kunved Plitersdorf en Tilflugt over Rhinen til Selz. Mieroslawsky er flygtet med sine Troper til Oberland, hvorhen ogsaa den provisoriske Regjering har søgt Tilflugt. Man vil vide med Bestemthed, at Preusserne ogsaa have besat Baden Baden.
Viborger Samler, 1849-07-07
Storhertugen af Baden er endnu ikke vendt tilbage til sin Hovedstad.
Viborger Samler, 1849-07-07
Frankfurt am Main, den 30te Junii. Rigsforstander Johann er med Følge afreist til Badet Gastein.
Viborger Samler, 1849-07-07
Fra Wetterau meldes under 30te Juni, at Jndqvartering af nye, til Syden marscherende preussiske Tropper er tilsagt. Alt hentyder derpaa, at Preussen vil indtage en vedvarende militairisk Position med sin Militairmagt i det sydvestlige Tydskland, hvortil ogsaa vilde høre Besættelsen af Frankfurt.
Viborger Samler, 1849-07-07
Det synes, at Würtemberg vil slutte sig til Baiern, og Østerrig.
Viborger Samler, 1849-07-07
Deutsche Zeit. melder fra Hanover (den 30te Juni)."Man har i den senere Tid omtalt Reservationer, under hvilke Sachsen og Hanover havde tiltraadt det preussiske Forbund og det preussiske Forfatningsudkast. Efter sikkre Meddelelser har Sachsen gjort Baierns og Østerrigs Tiltræden, og Hanover i det mindste Baierns Tiltræden til Betingelse for sin definitive Tilslutning til det snevrere tydske Forbund. Naturligviis har man ikke forsømt at meddele Baiern de fornødne Vink. (Denne Meddelelse tør endnu ikke accrediteres).
Viborger Samler, 1849-07-07
Zeit. für Norddeutschland bringer nedenstaaende Efterretning, som endog Börsenhalle stempler med et Spørgsmaalstegn: "Over Afbrydelsen af Underhandlingerne fra de Danskes Side, der paafulgte under de meest intetsigende Paaskud, skal det engelske Cabinet være forbittret paa det Høieste, og der forsikkres, at Lord Palmerston har afsendt en energisk Note til Kjøbenhavn, hvori Lorden erklærer, at naar Danmark nu ikke strax antager de billige Betingelser, man har tilbudt det, vil England ei længere anerkjende Blokaden. Gother-Forsamlingen er endt; 129 af sammes Medlemmer have undertegnet en Erklæring, hvori de udtale sig for det preuss. Forfatningsudkast. Vincke har ei villet underskrive; han skal - efter Neue-Hess. Zeit. - have udtalt sig skarpt imod H. v. Gagern og Consorter og yttret, at Forsamlingen ikke maatte troe, at Ministeriet Brandenburg har Skylden for ikke Anerkjendelsen af Frankfurter-Forsamlingen; thi dette Ministerium havde tvertimod forberedet et Svar, der vilde have tilfredsstillet fuldkomment; derimod havde en ulykkelig organiseret Personligheds romantiske Drømmerier fordærvet Alt. Denne Personlighed var udrustet paa det Rigeste med alle Aandens og Sindets Gaver; men der manglede denne Personlighed det Eneste, der har sand og blivende Værd i Politik en - sund Menneskeforstand.
Viborger Samler, 1849-07-07
Jndenlandske Efterretninger. Flensborg, den 30te Junii. Der skal i disse Dage være passeret en Penge-Transport her igjennem Flensborg fra Centralmagten til General Prittwitz, hvoraf man maa slutte, at han endnu er i Rigets Tjeneste. - Herværende Organist Cunze, der har et berømmeligt Navn i den musicalske Verden, fuldender om kort Tid et af ham componeret Værk, der fremstiller Slaget ved Kolding, Den saare effectfulde og sindrige Composition følger tro Fegtningens Gang, tydeliggjør sammes enkelte Scener characteristisk og smukt, og vistnok vil dette Musikstykke gjøre Furore. (Osts. Tel.)
Viborger Samler, 1849-07-07
Efterretninger fra Slesvig af 2den Juli melde, at Rygtet om Underhandlingernes Afbrydelse ingenlunde har stadfæstet sig, at man meget mere vel er enig i Hovedsagen, og at kun de gjensidige Garantier turde endnu være undergivne en Divergents.
Viborger Samler, 1849-07-07
Natten mellem 30te Juni og 1ste Juli er den schles wigholsteinske Landsforsamling endelig bleven færdig med Debatten over Svaret paa Statholderskabets Meddelelse. Majoritetens Jndstilling blev med uvæsenlige Forandringer antaget. Deri er udtalt, at et varigt fredeligt Forhold mellem Schleswigholsteinerne og de Danske ikke kan gjenoprettes, for Fælleskabet i Fyrstens Person har naaet sin Ende". Minoriteten vilde derimod ligefrem have andraget paa Personalunionens Ophævelse.
Viborger Samler, 1849-07-07
Rendsborg, den 27de Junii. Efterat endelig Rigstropperne i Jylland ere rykkede videre frem, skal de endnu stedse herværende danske Fæstningsslaver transporteres til Tugthuuset i Viborg. Dette er saa meget glædeligere, som der blandt disse i den sidste Tid har viist sig en Gjenstridigheds-Aand. Saaledes vægrede de sig nylig for at besøge Gudstjenesten, under det Paaskud, at de som Danske kun havde nødig at adlyde Kongen af Danmark og at de paa Øvrighedens Forlangende her ikke vilde gaae i Kirke.
Viborger Samler, 1849-07-07
(Alt. Merc.)
Viborger Samler, 1849-07-07
Den Tidemanniske Bank maa, efter en Beretning i "Danv.", antages at være sin Opløsning nær. Af Jnd skuddene (900,000 Mk. Cour.), ere 200,000 Mk. Cour. ifjor blevne betalte tilbage til Jnteressenterne og en lignende Sum opsagt for iaar. Bankens Tab har været 45,000 Mk. Cour.; Tiedemann selv staaer tilbogs for 70,000 Mk., for hvilke hans Broder er Borgen, dog uden at yde den tilbørlige Sikkerhed. Af disse Grunde har Directionen ikke aflagt det aarlige Regnskab, og Jnteressenterne have, med Undtagelse af nogle Enkelte, heller ingen Renter faaet.
Viborger Samler, 1849-07-07
Haderslev, den 26de Junii. Næsten daglig høres her Kanonerne fra Fredericia, men Tydskerne skulle nok ikke have vundet noget endnu; derimod lide deres Soldater meget ved at ligge i Leir i dette stormende og kolde Veir og skulle være hjertelig kjede deraf, men Æren tillader dem vel ikke at drage bort. En Soldat, som var kommen derfra, sagde forleden, at de bleve behandlede dernede som Vieh und nicht wie Menschen. J forrige Uge var her Session, ved hvilken ogsaa Laurids Skaus Broder blev tagen til Soldat. Man fulgte dog ellers de ældre Anordninger angaaende Fritagelse for Enkers og gamle Mænds Sønner. At man alligevel er streng i Retten, beviser den Omstændighed, at der sendtes Ordre efter en i Horsens bosiddende ung Slagtermester, der er født her i Byen og paa Grund heraf ansaaes for pligtig til at forsvare sit slesvig-holstenske Fædreland. Ordren lød: at føre ham herhid ved militair Magt, dersom han ikke godvillig vilde følge. Man fik ham imidlertid ikke, da han nok tide echapperede. Om 3 Uger skal her atter afholdes Session, da man troer endnu at kunne pille flere unge Mennesker ud, som man første Gang ikke havde paa Listen. Her indtræffe jevnlig store Transporter af Korn og Stude, plyndrede af Fjenden i Jylland for her at blive gjort i Penge til Krigens yderligere Førelse. Næste Løverdag, den 30te, lader Borgermester Kier saaledes bortsælge et stort Parti Rug og Byg (han angiver ikke Qvantiteten) ved offentlig Auction, og paa Mandag, den 2den Juli, et Parti "Hornqvæg". (Berl. Tid.) Blandt de Officierer der vare med paa Tydskernes Røvertog i Ringkjøbing Amt den 16de og 17de Juni nævnes tvende Forrædere, Ritmester Mathison og Lieutenant Dorien. - Postgangen vesterpaa til Varde er nu igjen fri Premierlieutenant Chr. Ludv. Holm, af Jngenieurcorpset, som blev saaret ved Udfaldet fra Fredericia den 30te Juni, er afgaaet ved Døden i Lazarethet paa Billeshave, den 2den Juli.
Viborger Samler, 1849-07-07
Estafette-Efterretning: (Modtaget i Viborg den 7de Juli Kl. 9 Formiddag)
Viborger Samler, 1849-07-07
Efter indkommen militair Rapport er Fjenden brudt op saavel fra Kongensbroe som Resenbroe, og draget bort paa Vogne gjennem Gjern og Linaae Sogne, den ene Afdeling til Framlev og derfra formodentlig til Aarhuus, den anden til Skanderborg.
Viborger Samler, 1849-07-07
Handels-Efterretninger. London, den 30te Junii. Consols uforandret. Kjøbenhavns Marked, den 5te Juli. Her udbydes meget lidt Korn; Kjøbere til bedre Priser synes ei at mangle. Jdag er solgt 1000 Tdr. 113114 Pds. 2 radet Byg aab Samsø til 4 Rbd. pr. Td. (Fædrl.)
Viborger Samler, 1849-07-07
Jmorgen prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Hindberg.
Viborger Samler, 1849-07-07
AVERTISSEMENTS. Fredagen den 29de Juni bortkaldte den Almægtige fra mig og 3 smaae Børn min elskede Hustrue, Georgine fød Fjelstrup, i hendes 37te Aar. 11 Aar deelte hun Alt med mig, men for 6 Uger siden maatte hun forlade det Hjem, hvor hun saa gjerne var, for ikke at see det mere. Gud, som gav og tog, give mig Ydmyghed til at bøie mig under Hans Villie. Eskjer Mølle, den 4de Juli 1819. A. P. Kruuse. Paa Grund af Krigsurolighederne maa dette Aars Møde i Nørre-Jyllands Præste-Convent udsættes indtil Videre. Saasnart Omstændighederne tillade at en Mødetid berammes, skal den blive bekjendtgjort.
Viborger Samler, 1849-07-07
Ved offentlig Auction, som afholdes Løverdagen den 14de d. M., Form. Kl. 10, bliver i Agger pr. Thisted, bortsolgt omtrent 100,000 Pd. meer eller mindre havareret raat Bahia Sukker i Kister samt een Foustage Mallast, fra den d. 24de Juni ved Agger Canal strandede hollandske Skonnert Antina Tjakelina, ført af Capitain Wibbe Kleindyk; - hvilket herved bekjendtgjøres. Hassing-Refs Herreders Contoir i Oxenbøl pr. Thisted, den 2den Juli 1849. Claudi. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg. Extrablad til Viborg Stifts-Tidende". Løverdag Formiddag den 7de Juli 1849.
Viborger Samler, 1849-07-07
Jndenlandske Efterretninger. (Officielle Kapporter fra Krigsministeriet).
Viborger Samler, 1849-07-07
Fienden har den 2den Juli atter beskudt Fredericia men svagt og uden Virkning. Ved Aarhuus, hvor Fjendens Stilling den 1ste Juli var uforandret, er 1 Underofficier og 5 preussiske Husarer, med Heste og Eqvipage, tagne tilfange.
Viborger Samler, 1849-07-07
Fienden har den 3die Juli fortsat Beskydningen af Fredericia, men kun med ringe Virkning. Vort Tab bestaaer i 1 Død og 1 Letsaaret."
Viborger Samler, 1849-07-07
Ved Aarhuus var Fjendens Stilling den 2den Juli væsentligen uforandret. Paa Vestkysten havde et fjendtligt Detaschement den 1ste Juli viist sig ved Ringkjøbing." Efterat have jordet sin afdøde Hustru, er Amtmand Lehmann i Onsdags afreist med Dampskibet "Malm, for atter at indstille sig i sit Fangenskab. (Forl.
Viborger Samler, 1849-07-07
J Mandags har man fra Møen talt elleve Orlogskibe, krydsende i sydlig Retning, hvilke man, vistnok med Grund, antager for en Deel af den russiske Flaade. (Fdl.)
Viborger Samler, 1849-07-07
Det engelske Dampskib Eider, er taget i Regjeringens Tjeneste og dets Fart til London udsat.
Viborger Samler, 1849-07-07
Odense, den 4de Juli. Ved Fredericia er i de sidste Dage ikke passeret synderlig meere end det Sædvanlige: i Nat har man derimod hørt en ualmindelig stærk Kanonade; om den staaer i Forbindelse med Jnsurgenternes Forsøg paa at gjenopføre den i Løverdags demolerede Forskandsning ved Treldeskoven have vi endnu ikke erfaret. (Hp. A.)J Søndags passerede General de Meza igjennem Assens til Hovedqvarteret.